Կազմերի կաշվի հոտը խփեց նրա քթին։ Վարագույրների արանքից աղոտ լույս էր թափանցում։ ժամացույցը կանգնել էր, և սենյակում տիրող խոր լռությունը տպավորեց երեխային։ Գրելու թղթի թերթերը սփռված էին ծաղկային նախշերով և բադամներով զարդարված կարմիր գորգի վրա։ Նա բարձրացրեց մեկը և նայեց։ Հոր ձեռագիրն էր... Թովմասը փորձեց կարդալ։ Նա դեռևս կարդալ չգիտեր, և նրան հաջողվեց վերծանել հայկական այբուբենի մի քանի տառ միայն։